મુંબઈઃ ઘણીવાર જોવામાં આવે છે કે કોઈના પિતા મોટા સેલિબ્રિટી છે તો લોકો તેના બાળકો પાસેથી પણ એવી જ આશા રાખે છે. જોકે આ બાળકો આગળ જતા પિતાથી હટકે સિદ્ધી મેળવતા ઘણા લોકોની આશા તૂટી જાય છે. બોલિવૂડમાં ઘણા એક્ટર છે જેમણે બોલિવૂડ અને લોકોના દિલો પર દાયકાઓ સુધી રાજ કર્યું, પરંતુ તેમના બાળકો બોલિવૂડમાં ફ્લોપ રહ્યાં અથવા એક્ટિંગથી દૂર જ રહ્યાં. પરંતુ તેમને બોલિવૂડ સિવાયના ફિલ્ડથી ઘણી સફળતા મળી. બોલિવૂડમાં પ્રાણને શાનદાર એક્ટિંગ અને ડાયલૉગ ડિલિવરી માટે આજેપણ યાદ કરવામાં આવે છે. પ્રાણ હીરોથી લઈ વિલન સુધીના રોલ થકી બોલિવૂડ પર રાજ કરતા રહ્યાં. આ જ કારણે તેમને દાદા સાહેબ ફાળકે એવોર્ડથી સન્માનિત કરવામાં આવ્યા હતા. જોકે તેમના દીકરાએ આ ફિલ્ડમાં રસ ન દાખવ્યો.